Greek Legal Document

Category: 264

Content:
75. ΑΠΟΦΑΣΗ ΥΠΟΥΡΓΩΝ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Φ.102/2396 της 23/31 Δεκ.1992  (ΦΕΚ Β΄776) Αύξηση εφάπαξ βοηθήματος του Ταμείου Ασφάλισης Δημοτικών και Κοινοτικών Υπαλλήλων (ΤΑΔΚΥ). Έχοντες υπόψη: 1.Τις διατάξεις της παρ.2 του άρθρ.11 του Νόμ. 1393/1983 (ΦΕΚ 126/τ.Α΄). 2.Τις διατάξεις των άρθρ.23, 24, 26 και 27 του Νόμ. 1558/85 (ΦΕΚ 137/τ.Α΄). 3.Τις διατάξεις του άρθρ.15 του Π.Δ.213/92 (ΦΕΚ 102/τ.Α΄). 4.Τις διατάξεις του άρθρ.27 του Νόμ.2081/92 (ΦΕΚ 154/τ.Α΄). 5.Τις διατάξεις του άρθρ.7 του Νόμ.1275/1982 (ΦΕΚ 100/τ.Α΄). 6.Τη γνώμη του Δ.Σ. του Ταμείου Ασφάλισης Δημοτικών και Κοινοτικών Υπαλλήλων που λήφθηκε κατά τη 19/17.7.1992 συνεδρίασή του. 7.Τη γνώμη του Συμβουλίου Κοινωνικής Ασφάλισης που διατυπώθηκε κατά την 19η/2.12.92 συνεδρίασή του της ΚΖ περιόδου, αποφασίζουμε: α)Το άρθρ.18 του καταστατικού του Ταμείου Ασφάλισης Δημοτικών και Κοινοτικών Υπαλλήλων, όπως ισχύει μετά την τροποποίησή του με το άρθρ.14 παρ.1 του Ν.Δ.3894/1958 (ΦΕΚ 192/τ.Α΄) και την 102/4728/3.12.1975 (Β-1460) απόφαση των Υπουργών Συντονισμού, Οικονομικών και Κοινωνικών υπηρεσιών, αντικαθίσταται ως ακολούθως: Υπολογισμός και ύψος εφάπαξ βοηθήματος Άρθρ.18.-1.Το εφάπαξ βοήθημα ορίζεται σε πολλαπλάσιο του μηνιαίου ισοβίου βοηθήματος. 2.Το εν λόγω βοήθημα, από 1.1.1992 συνίσταται στο 75πλάσιο του μηνιαίου ισοβίου βοηθήματος. β) Από τις διατάξεις της απόφασης αυτής,προκαλείται δαπάνη σε βάρος του Προϋπολογισμού του Τ.Α.Δ.Κ.Υ., ύψους 190.000.000 δρχ. περίπου για το τρέχον οικονομικό έτος και η ίδια περίπου επιβάρυνση για καθένα από τα επόμενα οικονομικά έτη. (Μετά τη σελ.212,530) Σελ.212,531 Τεύχος 1195-Σελ.27 Ταμείο Ασφαλ. Δημοτ. και  Κοινοτ. Υπαλλήλων 3.Β.δ.73-75 Για την ανωτέρω δαπάνη έχει εγγραφεί πίστωση στον Προϋπολογισμό του νομικού προσώπου, ύψους 290.000.000 δρχ. με τα στοιχεία Κ.Α. 0631.